ประกาศคณะกรรมการกํากับตลาดทุนที่ ทลธ. 3/2555เรื่อง การให้ความเห็นชอบบุคลากรของผู้ประกอบธุรกิจ เพื่อปฏิบัติหน้าที่วิเคราะห์การลงทุน และแนะนําการลงทุน\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 114 มาตรา 115 มาตรา 116 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 133 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 และมาตรา 18 แห่งพระราชบัญญัติสัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 36 มาตรา 41 มาตรา 43 มาตรา 44 มาตรา 45 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 เมษายน พ.ศ. 2555 เป็นต้นไปข้อ ๒ ประกาศนี้ให้ใช้บังคับกับผู้ประกอบธุรกิจในการประกอบธุรกิจดังต่อไปนี้(1) การเป็นนายหน้าซื้อขายหลักทรัพย์ (2) การค้าหลักทรัพย์(3) การจัดจําหน่ายหลักทรัพย์(4) การเป็นที่ปรึกษาการลงทุน(5) การจัดการกองทุนรวม(6) การจัดการกองทุนส่วนบุคคล(7) การเป็นตัวแทนซื้อขายสัญญาซื้อขายล่วงหน้า(8) การเป็นที่ปรึกษาสัญญาซื้อขายล่วงหน้า(9) การเป็นผู้จัดการเงินทุนสัญญาซื้อขายล่วงหน้าข้อ ๓ ในประกาศนี้"ผู้ประกอบธุรกิจ" หมายความว่า บริษัทหลักทรัพย์หรือผู้ประกอบธุรกิจสัญญาซื้อขายล่วงหน้า"ผู้ลงทุน" หมายความว่า ผู้ที่สนใจจะลงทุนในหลักทรัพย์หรือสัญญาซื้อขายล่วงหน้า และให้หมายความรวมถึงลูกค้าของผู้ประกอบธุรกิจในธุรกิจหลักทรัพย์หรือสัญญาซื้อขายล่วงหน้า"ผู้จัดการ" หมายความว่า บุคคลที่ได้รับมอบหมายจากคณะกรรมการบริษัทให้เป็นผู้ดูแลรับผิดชอบสูงสุดในการบริหารงานของบริษัท ทั้งนี้ ไม่ว่าจะเรียกชื่อใดก็ตาม"ผู้รับผิดชอบในการดําเนินงาน" หมายความว่า บุคคลที่ดูแลรับผิดชอบสูงสุดในสายงานที่เกี่ยวกับตลาดทุน ทั้งนี้ ไม่ว่าจะเรียกชื่อใดก็ตาม"ทะเบียนผู้มีคุณสมบัติเป็นผู้จัดการกองทุน" หมายความว่า ทะเบียนผู้มีคุณสมบัติเป็นผู้จัดการกองทุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการแต่งตั้งและปฏิบัติหน้าที่ของผู้จัดการกองทุน"ทะเบียนผู้มีคุณสมบัติเป็นผู้จัดการลงทุนในสัญญาซื้อขายล่วงหน้า" หมายความว่า ทะเบียนผู้มีคุณสมบัติเป็นผู้จัดการลงทุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการแต่งตั้งและปฏิบัติหน้าที่ของผู้จัดการลงทุนในสัญญาซื้อขายล่วงหน้า"ตลาดหลักทรัพย์" หมายความว่า ตลาดหลักทรัพย์แห่งประเทศไทย"ศูนย์ซื้อขายสัญญาซื้อขายล่วงหน้า" หมายความว่า ศูนย์ซื้อขายสัญญาซื้อขายล่วงหน้าที่จัดตั้งขึ้นตามพระราชบัญญัติสัญญาซื้อขายล่วงหน้า พ.ศ. 2546"กองทุนรวมอีทีเอฟทองคํา" หมายความว่า กองทุนรวมอีทีเอฟทองคําที่จัดตั้งขึ้นตามประกาศเกี่ยวกับการจัดตั้งกองทุนรวมและการเข้าทําสัญญารับจัดการกองทุนส่วนบุคคล"โลหะมีค่า" หมายความว่า ทองคํา เงิน (silver) แพลทินัม หรือทรัพย์สินอื่นใดตามที่สํานักงานประกาศกําหนดข้อ ๔ ประกาศนี้ให้ใช้บังคับกับการแต่งตั้งและให้ความเห็นชอบบุคลากรของผู้ประกอบธุรกิจ โดยต้องปฏิบัติตามหลักเกณฑ์ดังต่อไปนี้(1) การแต่งตั้งบุคลากรของผู้ประกอบธุรกิจเพื่อปฏิบัติหน้าที่วิเคราะห์การลงทุนและแนะนําการลงทุนตามหมวด 1(2) การให้ความเห็นชอบบุคคลเพื่อปฏิบัติหน้าที่วิเคราะห์การลงทุนและแนะนําการลงทุนตามหมวด 2(3) หน้าที่ภายหลังได้รับความเห็นชอบตามหมวด 3 (4) มาตรการบังคับตามหมวด 4ข้อ ๕ ในกรณีที่มีการจัดตั้งสมาคมที่กํากับดูแลผู้ประกอบธุรกิจซึ่งได้รับความเห็นชอบให้ทําหน้าที่กํากับดูแลบุคลากรของผู้ประกอบธุรกิจแล้ว คณะกรรมการกํากับตลาดทุนอาจกําหนดหลักเกณฑ์เกี่ยวกับการให้ความเห็นชอบ การขอและการต่ออายุการให้ความเห็นชอบบุคลากร รวมทั้งมาตรการบังคับ ตามประกาศนี้ไม่ว่าทั้งหมดหรือบางส่วน ให้เป็นไปตามหลักเกณฑ์ที่สมาคมกําหนดก็ได้ข้อ ๖ สํานักงานอาจกําหนดแนวทาง (guideline) ในรายละเอียดเพื่อประโยชน์ในการปฏิบัติตามข้อกําหนดในประกาศนี้ได้ และเมื่อมีการปฏิบัติตามแนวทางดังกล่าวให้ถือว่าผู้ประกอบธุรกิจได้ปฏิบัติตามข้อกําหนดในประกาศนี้แล้วหมวด ๑ การแต่งตั้งบุคลากรของผู้ประกอบธุรกิจเพื่อปฏิบัติหน้าที่วิเคราะห์การลงทุนและ แนะนําการลงทุน\_\_\_\_\_\_\_\_\_\_\_\_\_\_\_\_\_\_\_\_ข้อ ๗ บุคลากรที่ผู้ประกอบธุรกิจจะแต่งตั้งให้ปฏิบัติหน้าที่ดังต่อไปนี้ ต้องเป็นบุคคลที่ได้รับความเห็นชอบจากสํานักงาน (1) วิเคราะห์การลงทุน ซึ่งได้แก่ การวิเคราะห์ หรือการให้คําแนะนําเกี่ยวกับคุณค่าหรือความเหมาะสมในการซื้อขายหรือลงทุนในหลักทรัพย์หรือสัญญาซื้อขายล่วงหน้า (2) แนะนําการลงทุน ซึ่งได้แก่ การติดต่อ การชักชวน การให้คําแนะนํา หรือการวางแผนการลงทุนให้ผู้ลงทุน เพื่อการซื้อขายหรือลงทุนในหลักทรัพย์หรือสัญญาซื้อขายล่วงหน้าข้อ ๘ ในกรณีดังต่อไปนี้ ให้ผู้ประกอบธุรกิจได้รับยกเว้นการปฏิบัติตามข้อ 7(1) การปฏิบัติหน้าที่ต่อผู้ลงทุนในต่างประเทศ ทั้งนี้ เฉพาะสาขาหรือสํานักงานผู้แทนในต่างประเทศของผู้ประกอบธุรกิจ (2) การแนะนําการลงทุนด้านตราสารหนี้แก่ผู้ลงทุนสถาบัน ทั้งนี้ เฉพาะกรณีที่ผู้ประกอบธุรกิจประเภทการค้าหลักทรัพย์ได้แต่งตั้งผู้ที่ได้รับการขึ้นทะเบียนเป็นผู้ค้าตราสารหนี้กับสมาคมตลาดตราสารหนี้ไทยในการปฏิบัติหน้าที่แนะนําการลงทุนแก่ผู้ลงทุนสถาบันข้อ ๙ เมื่อผู้ประกอบธุรกิจมีการแต่งตั้งบุคคลที่ได้รับความเห็นชอบจากสํานักงานตามข้อ 7 แล้ว ให้ดําเนินการดังต่อไปนี้ (1) รายงานการแต่งตั้งและการสิ้นสุดการแต่งตั้งต่อสํานักงานผ่านระบบที่จัดไว้สําหรับการดังกล่าวบนเว็บไซต์ของสํานักงาน(2) กํากับดูแลและตรวจสอบให้บุคคลที่ตนแต่งตั้งปฏิบัติงานให้เป็นไปตามกฎหมายว่าด้วยหลักทรัพย์และตลาดหลักทรัพย์ กฎหมายว่าด้วยสัญญาซื้อขายล่วงหน้า และหลักเกณฑ์ที่ออกตามกฎหมายดังกล่าว ตลอดจนมาตรฐานการปฏิบัติงานที่หน่วยงานที่เกี่ยวข้องกับธุรกิจตลาดทุนหรือสมาคมกําหนด ทั้งนี้ ไม่ว่าในส่วนที่ใช้บังคับกับบุคคลนั้นเองหรือส่วนที่ใช้บังคับกับผู้ประกอบธุรกิจหมวด ๒ การให้ความเห็นชอบบุคคลเพื่อปฏิบัติหน้าที่วิเคราะห์การลงทุนและแนะนําการลงทุน \_\_\_\_\_\_\_\_\_\_\_\_\_ข้อ ๑๐ ประเภทและขอบเขตการปฏิบัติหน้าที่ของบุคคลที่ได้รับความเห็นชอบตามข้อ 7 ให้เป็นไปตามที่กําหนดในตารางประเภทธุรกรรมที่ผู้ได้รับความเห็นชอบเป็นนักวิเคราะห์การลงทุนและผู้แนะนําการลงทุนสามารถทําได้ แนบท้ายประกาศนี้ส่วน ๑ การยื่นคําขอความเห็นชอบ\_\_\_\_\_\_\_\_\_\_\_\_\_\_\_\_\_\_\_\_ข้อ ๑๑ การยื่นคําขอความเห็นชอบตามส่วนนี้ ให้กระทําได้ในกรณีดังต่อไปนี้(1) กรณีการขอความเห็นชอบครั้งแรก ให้เป็นไปตามหลักเกณฑ์ในข้อ 12(2) กรณีการขอความเห็นชอบภายหลังการให้ความเห็นชอบสิ้นสุดลง ให้เป็นไปตามหลักเกณฑ์ในข้อ 12 และข้อ 13(3) กรณีการขอต่ออายุการให้ความเห็นชอบ ให้เป็นไปตามหลักเกณฑ์ในข้อ 12 และข้อ 14ข้อ ๑๒ ให้บุคคลที่ประสงค์จะปฏิบัติหน้าที่วิเคราะห์การลงทุนหรือแนะนําการลงทุนยื่นคําขอความเห็นชอบผ่านระบบที่จัดไว้สําหรับการดังกล่าวบนเว็บไซต์ของสํานักงานให้บุคคลที่ยื่นคําขอความเห็นชอบตามวรรคหนึ่งชําระค่าธรรมเนียมคําขอความเห็นชอบตามอัตราที่กําหนดไว้ในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ พร้อมกับการยื่นคําขอดังกล่าว (ถ้ามี) ข้อ ๑๓ ในกรณีที่บุคคลที่เคยได้รับความเห็นชอบให้ปฏิบัติหน้าที่วิเคราะห์การลงทุนหรือแนะนําการลงทุนประสงค์จะปฏิบัติหน้าที่ภายใต้ขอบเขตที่เคยได้รับความเห็นชอบ โดยใช้คุณสมบัติการเข้ารับการอบรมหลักสูตรเตรียมความรู้ (full course) หรือหลักสูตรทบทวนความรู้ (refresher course) ตามที่กําหนดในตารางคุณสมบัติของผู้ขอความเห็นชอบเป็นนักวิเคราะห์การลงทุน หรือผู้แนะนําการลงทุน แนบท้ายประกาศนี้ แทนการผ่านการทดสอบหลักสูตรความรู้ที่เกี่ยวข้อง ให้บุคคลนั้นยื่นคําขอและชําระค่าธรรมเนียมตามหลักเกณฑ์ในข้อ 12 ภายในระยะเวลาดังต่อไปนี้(1) หกสิบวันนับแต่วันที่การให้ความเห็นชอบครั้งล่าสุดสิ้นสุดลง ในกรณีที่การให้ความเห็นชอบครั้งล่าสุดนั้นใช้คุณสมบัติการดํารงตําแหน่งเป็นผู้จัดการหรือผู้รับผิดชอบในการดําเนินงานของผู้ประกอบธุรกิจ (2) ห้าปีนับแต่วันที่การให้ความเห็นชอบครั้งล่าสุดสิ้นสุดลง ในกรณีอื่นนอกเหนือจาก (1)การเข้ารับการอบรมหลักสูตรตามวรรคหนึ่ง ต้องเป็นการอบรมหลักสูตรที่กําหนดโดยสํานักงานหรือโดยหน่วยงานที่สํานักงานยอมรับข้อ ๑๔ ในกรณีที่เป็นการยื่นคําขอเพื่อต่ออายุการให้ความเห็นชอบ ให้บุคคลที่ประสงค์จะต่ออายุดังกล่าวยื่นคําขอและชําระค่าธรรมเนียมตามหลักเกณฑ์ในข้อ 12 ได้ตั้งแต่เดือนกันยายนจนถึงวันที่ 15 ธันวาคมของปีที่การให้ความเห็นชอบจะสิ้นสุดลงข้อ ๑๕ ในการพิจารณาคําขอความเห็นชอบ สํานักงานอาจแจ้งให้บุคคลที่ขอความเห็นชอบชี้แจง ดําเนินการ หรือส่งเอกสารหลักฐานเพิ่มเติมภายในระยะเวลาที่สํานักงานกําหนดในกรณีที่บุคคลที่ขอความเห็นชอบไม่ปฏิบัติตามวรรคหนึ่ง ให้ถือว่าบุคคลนั้นไม่ประสงค์จะยื่นคําขอความเห็นชอบอีกต่อไปข้อ ๑๖ ให้สํานักงานเปิดเผยผลการพิจารณาให้ความเห็นชอบไว้บนเว็บไซต์ของสํานักงานภายในสามสิบวันนับแต่วันที่สํานักงานได้รับคําขอและเอกสารประกอบคําขอครบถ้วน และในกรณีที่สํานักงานไม่ให้ความเห็นชอบบุคคลใด สํานักงานจะแจ้งบุคคลที่ขอความเห็นชอบเป็นหนังสือโดยระบุถึงเหตุผลไปพร้อมกันด้วยข้อ ๑๗ บุคคลที่ประสงค์จะได้รับหลักฐานการได้รับความเห็นชอบเป็นหนังสือ ให้ยื่นคําขอผ่านระบบที่จัดไว้สําหรับการดังกล่าวบนเว็บไซต์ของสํานักงาน และชําระค่าธรรมเนียมคําขอตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ พร้อมกับการยื่นคําขอดังกล่าวส่วน ๒ หลักเกณฑ์และระยะเวลาการให้ความเห็นชอบ\_\_\_\_\_\_\_\_\_\_\_\_\_\_\_\_\_\_\_ข้อ ๑๘ บุคคลที่จะได้รับความเห็นชอบให้ปฏิบัติหน้าที่วิเคราะห์การลงทุนหรือแนะนําการลงทุน ต้องเป็นไปตามหลักเกณฑ์ดังต่อไปนี้(1) เป็นบุคคลที่มีคุณสมบัติ ประสบการณ์ทํางาน และทดสอบผ่านหลักสูตรของสํานักงานหรือของหน่วยงานที่สํานักงานยอมรับ ทั้งนี้ ตามที่กําหนดในตารางคุณสมบัติผู้ขอความเห็นชอบเป็นนักวิเคราะห์การลงทุน หรือผู้แนะนําการลงทุน หรือตารางคุณสมบัติของบุคคลที่ขอความเห็นชอบในการต่ออายุเป็นนักวิเคราะห์การลงทุนและผู้แนะนําการลงทุน แล้วแต่กรณี แนบท้ายประกาศนี้(2) ไม่มีลักษณะต้องห้ามตามที่กําหนดไว้ในประกาศคณะกรรมการกํากับตลาดทุนว่าด้วยลักษณะต้องห้ามของบุคลากรในธุรกิจตลาดทุนบุคคลที่ได้รับความเห็นชอบตามวรรคหนึ่ง ต้องไม่มีลักษณะต้องห้ามตามวรรคหนึ่ง (2) และปฏิบัติหน้าที่ให้เป็นไปตามหลักเกณฑ์ในหมวด 3 ตลอดระยะเวลาที่ได้รับความเห็นชอบข้อ ๑๙ การให้ความเห็นชอบให้ปฏิบัติหน้าที่วิเคราะห์การลงทุนหรือแนะนําการลงทุน ให้มีอายุสองปีปฏิทิน โดยให้เป็นไปตามหลักเกณฑ์ดังต่อไปนี้ด้วย(1) ในกรณีที่วันเริ่มมีผลของการให้ความเห็นชอบไม่ตรงกับวันเริ่มต้นแห่งปีปฏิทิน มิให้นับระยะเวลาที่เหลืออยู่ของปีที่ได้รับความเห็นชอบรวมในระยะเวลาสองปีปฏิทิน ทั้งนี้ มิให้นํามาใช้บังคับกับกรณีที่เป็นการต่ออายุการให้ความเห็นชอบ(2) ในกรณีเป็นการให้ความเห็นชอบบุคคลที่เคยได้รับความเห็นชอบให้ปฏิบัติหน้าที่วิเคราะห์การลงทุนหรือแนะนําการลงทุนประเภทอื่นมาก่อนแล้ว และอายุการให้ความเห็นชอบประเภทอื่นนั้นยังไม่สิ้นสุดลง ให้เป็นไปตามหลักเกณฑ์ดังต่อไปนี้ (ก) กรณีที่การให้ความเห็นชอบครั้งหลังมีขอบเขตการปฏิบัติหน้าที่เหนือกว่าประเภทที่ให้ความเห็นชอบครั้งก่อน ให้อายุการให้ความเห็นชอบครั้งก่อนสิ้นสุดลงในวันที่การให้ความเห็นชอบครั้งหลังมีผล(ข) กรณีอื่นนอกเหนือจาก (ก) ให้อายุการให้ความเห็นชอบทุกประเภทสิ้นสุดลงพร้อมกับอายุการให้ความเห็นชอบครั้งล่าสุด(3) ในกรณีที่เป็นการให้ความเห็นชอบบุคคลใดให้ปฏิบัติหน้าที่วิเคราะห์การลงทุนโดยใช้คุณสมบัติดังต่อไปนี้ ให้อายุการให้ความเห็นชอบสิ้นสุดลงเมื่อขาดคุณสมบัติดังกล่าว(ก) การเป็นผู้จัดการหรือผู้รับผิดชอบในการดําเนินงานของผู้ประกอบธุรกิจในตลาดทุน (ข) การเป็นผู้มีรายชื่อในทะเบียนผู้มีคุณสมบัติเป็นผู้จัดการกองทุนหรือผู้จัดการลงทุนในสัญญาซื้อขายล่วงหน้า หมวด ๓ หน้าที่ภายหลังได้รับความเห็นชอบ\_\_\_\_\_\_\_\_\_\_\_\_\_\_\_ข้อ ๒๐ บุคคลที่ได้รับความเห็นชอบจากสํานักงานตามประกาศนี้ ต้องปฏิบัติหน้าที่ให้เป็นไปตามหลักเกณฑ์ดังต่อไปนี้ (1) ปฏิบัติหน้าที่หรือให้บริการด้วยความซื่อสัตย์สุจริต(2) ปฏิบัติหน้าที่ด้วยความรับผิดชอบและรอบคอบเยี่ยงผู้ประกอบวิชาชีพ และปฏิบัติต่อผู้ลงทุนทุกรายอย่างเป็นธรรม ด้วยความเอาใจใส่ ระมัดระวัง รอบคอบ โดยคํานึงถึงประโยชน์ของผู้ลงทุนเป็นสําคัญ(3) ปฏิบัติหน้าที่ให้เป็นไปตามกฎหมายว่าด้วยหลักทรัพย์และตลาดหลักทรัพย์กฎหมายว่าด้วยสัญญาซื้อขายล่วงหน้าและหลักเกณฑ์ที่ออกตามกฎหมายดังกล่าว โดยเฉพาะอย่างยิ่งหลักเกณฑ์ที่เกี่ยวกับการติดต่อ ชักชวน ให้คําแนะนํา วางแผน หรือการวิเคราะห์คุณค่าหรือความเหมาะสมในการซื้อขายหรือการลงทุนในหลักทรัพย์หรือสัญญาซื้อขายล่วงหน้า ทั้งนี้ ไม่ว่าในส่วนที่ใช้บังคับกับตนเอง หรือผู้ประกอบธุรกิจ(4) ปฏิบัติหน้าที่ให้เป็นไปตามจรรยาบรรณและมาตรฐานในการประกอบวิชาชีพที่กําหนดโดยสมาคม หรือหน่วยงานที่เกี่ยวข้องกับธุรกิจตลาดทุนที่สํานักงานยอมรับ(5) ไม่มีพฤติกรรมที่เป็นการกระทําอันไม่เป็นธรรม หรือการเอาเปรียบผู้ลงทุนในการซื้อขายหรือลงทุนในหลักทรัพย์หรือสัญญาซื้อขายล่วงหน้า หรือมีส่วนร่วมหรือสนับสนุนการกระทําดังกล่าวของบุคคลอื่นหมวด ๔ มาตรการบังคับ\_\_\_\_\_\_\_\_\_\_\_\_\_\_\_\_ข้อ ๒๑ เมื่อปรากฏข้อเท็จจริงว่าบุคคลที่ได้รับความเห็นชอบรายใดมีลักษณะต้องห้ามตามประกาศคณะกรรมการกํากับตลาดทุนว่าด้วยลักษณะต้องห้ามของบุคลากรในธุรกิจตลาดทุน ให้สํานักงานดําเนินการตามหลักเกณฑ์และวิธีการที่กําหนดไว้ในประกาศคณะกรรมการกํากับตลาดทุนว่าด้วยลักษณะต้องห้ามของบุคลากรในธุรกิจตลาดทุนในกรณีที่บุคคลที่ได้รับความเห็นชอบฝ่าฝืนหรือไม่ปฏิบัติตามข้อ 20 ให้สํานักงานดําเนินการตามหลักเกณฑ์เกี่ยวกับผลบังคับของการมีลักษณะต้องห้ามและการพิจารณาลักษณะต้องห้ามกลุ่มที่ 3 ที่กําหนดไว้ในประกาศคณะกรรมการกํากับตลาดทุนว่าด้วยลักษณะต้องห้ามของบุคลากรในธุรกิจตลาดทุนโดยอนุโลมข้อ ๒๒ ในกรณีบุคคลที่ได้รับความเห็นชอบรายใดเป็นผู้ที่ขึ้นทะเบียนกับตลาดหลักทรัพย์หรือศูนย์ซื้อขายสัญญาซื้อขายล่วงหน้าเพื่อเป็นตัวแทนของสมาชิกในการซื้อขายด้วยระบบการซื้อขาย หากบุคคลดังกล่าวฝ่าฝืนหรือไม่ปฏิบัติตามกฎเกณฑ์ที่ตลาดหลักทรัพย์หรือศูนย์ซื้อขายสัญญาซื้อขายล่วงหน้ากําหนด และการกระทําดังกล่าวเป็นการฝ่าฝืน หรือไม่ปฏิบัติตามหลักเกณฑ์ในเรื่องเดียวกันในประกาศนี้ และตลาดหลักทรัพย์หรือศูนย์ซื้อขายสัญญาซื้อขายล่วงหน้า ได้ดําเนินการลงโทษกับบุคคลดังกล่าวตามกฎเกณฑ์ของตนแล้ว สํานักงานจะไม่ดําเนินการตามที่กําหนดในข้อ 21 กับบุคคลนั้นอีกก็ได้ หากเห็นว่าบุคคลดังกล่าวได้รับโทษอย่างเหมาะสมแล้ว ความในวรรคหนึ่งมิให้นํามาใช้บังคับในกรณีที่ตลาดหลักทรัพย์หรือศูนย์ซื้อขายสัญญาซื้อขายล่วงหน้าลงโทษด้วยการปรับเป็นเงิน"สมาชิก" ตามวรรคหนึ่ง หมายความว่า สมาชิกของตลาดหลักทรัพย์หรือศูนย์ซื้อขายสัญญาซื้อขายล่วงหน้าแล้วแต่กรณีหมวด ๕ บทเฉพาะกาล\_\_\_\_\_\_\_\_\_\_\_\_\_ข้อ ๒๓ ในหมวดนี้"ผู้ติดต่อกับผู้ลงทุนประเภท ก" หมายความว่า บุคคลที่ได้รับความเห็นชอบเป็นผู้ติดต่อกับผู้ลงทุนประเภท ก ตามประกาศที่ สข. 49/2552"ผู้ติดต่อกับผู้ลงทุนในสัญญาซื้อขายล่วงหน้าประเภท ก" หมายความว่า บุคคลที่ได้รับความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ก ตามประกาศที่ สข. 50/2552"ผู้ติดต่อกับผู้ลงทุนประเภท ข" หมายความว่า บุคคลที่ได้รับความเห็นชอบเป็นผู้ติดต่อกับผู้ลงทุนประเภท ข ตามประกาศที่ สข. 49/2552"ผู้ติดต่อกับผู้ลงทุนในสัญญาซื้อขายล่วงหน้าประเภท ข" หมายความว่า บุคคลที่ได้รับความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ข ตามประกาศที่ สข. 50/2552 "ผู้ติดต่อกับผู้ลงทุนประเภท ข ที่จํากัดการปฏิบัติหน้าที่เฉพาะหน่วยลงทุนของกองทุนรวมอีทีเอฟทองคํา" หมายความว่า บุคคลที่ได้รับความเห็นชอบเป็นผู้ติดต่อกับผู้ลงทุนประเภท ข ที่จํากัดการปฏิบัติหน้าที่เฉพาะหน่วยลงทุนของกองทุนรวมอีทีเอฟทองคํา ตามประกาศที่ สข. 49/2552"ผู้ติดต่อกับผู้ลงทุนในสัญญาซื้อขายล่วงหน้าประเภท ข ที่จํากัดการปฏิบัติหน้าที่เฉพาะสัญญาซื้อขายล่วงหน้าที่เกี่ยวกับโลหะมีค่า" หมายความว่า บุคคลที่ได้รับความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ข ที่จํากัดการปฏิบัติหน้าที่เฉพาะสัญญาซื้อขายล่วงหน้าที่เกี่ยวกับโลหะมีค่า ตามประกาศที่ สข. 50/2552 "ประกาศที่ สข. 49/2552" หมายความว่า ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 49/2552 เรื่อง การให้ความเห็นชอบผู้ติดต่อกับผู้ลงทุน และมาตรฐานการปฏิบัติงาน ลงวันที่ 14 ตุลาคม พ.ศ. 2552"ประกาศที่ สข. 50/2552" หมายความว่า ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 50/2552 เรื่อง การให้ความเห็นชอบผู้ติดต่อกับผู้ลงทุนในสัญญาซื้อขายล่วงหน้า และมาตรฐานการปฏิบัติงาน ลงวันที่ 14 ตุลาคม พ.ศ. 2552ข้อ ๒๔ บุคคลที่ได้รับความเห็นชอบเป็นผู้ติดต่อกับผู้ลงทุนประเภท ก หรือผู้ติดต่อกับผู้ลงทุนในสัญญาซื้อขายล่วงหน้าประเภท ก อยู่แล้วก่อนวันที่ประกาศนี้มีผลใช้บังคับ ให้ถือว่าได้รับความเห็นชอบให้ปฏิบัติหน้าที่วิเคราะห์การลงทุนตามหลักเกณฑ์ดังต่อไปนี้ เว้นแต่ในกรณีที่อายุการให้ความเห็นชอบดังกล่าวจะสิ้นสุดลง ณ วันที่ 31 ธันวาคม พ.ศ. 2554 ให้เป็นไปตามหลักเกณฑ์ในวรรคสอง(1) การวิเคราะห์การลงทุนด้านตลาดทุน ในกรณีที่บุคคลนั้นได้รับความเห็นชอบให้เป็นทั้งผู้ติดต่อกับผู้ลงทุนประเภท ก และผู้ติดต่อกับผู้ลงทุนในสัญญาซื้อขายล่วงหน้าประเภท ก (2) การวิเคราะห์การลงทุนด้านหลักทรัพย์ ในกรณีที่บุคคลนั้นได้รับความเห็นชอบให้เป็นผู้ติดต่อกับผู้ลงทุนประเภท ก(3) การวิเคราะห์การลงทุนด้านสัญญาซื้อขายล่วงหน้า ในกรณีที่บุคคลนั้นได้รับความเห็นชอบให้เป็นผู้ติดต่อกับผู้ลงทุนในสัญญาซื้อขายล่วงหน้าประเภท ก บุคคลที่ได้รับความเห็นชอบเป็นผู้ติดต่อกับผู้ลงทุนที่อายุการให้ความเห็นชอบจะสิ้นสุดลง ณ วันที่ 31 ธันวาคม พ.ศ. 2554 ให้ถือว่าได้รับความเห็นชอบตามหลักเกณฑ์ในวรรคหนึ่ง เมื่อปรากฏข้อเท็จจริงว่าบุคคลดังกล่าวได้ยื่นคําขอต่ออายุการให้ความเห็นชอบตามหลักเกณฑ์ที่กําหนดในประกาศที่ สข. 49/2552 หรือประกาศที่ สข. 50/2552 แล้วแต่กรณี แล้ว การให้ความเห็นชอบตามวรรคหนึ่งและวรรคสอง ให้สิ้นสุดลงตามอายุการให้ความเห็นชอบเป็นผู้ติดต่อกับผู้ลงทุนที่เหลืออยู่ และให้บุคคลดังกล่าวปฏิบัติตามหลักเกณฑ์ที่กําหนดในประกาศนี้ข้อ ๒๕ บุคคลที่ได้รับความเห็นชอบเป็นผู้ติดต่อกับผู้ลงทุนประเภท ข หรือผู้ติดต่อกับผู้ลงทุนในสัญญาซื้อขายล่วงหน้าประเภท ข อยู่แล้วก่อนวันที่ประกาศนี้มีผลใช้บังคับ ให้ถือว่าได้รับความเห็นชอบให้ปฏิบัติหน้าที่แนะนําการลงทุนตามหลักเกณฑ์ดังต่อไปนี้ เว้นแต่ในกรณีที่อายุการให้ความเห็นชอบดังกล่าวจะสิ้นสุดลง ณ วันที่ 31 ธันวาคม พ.ศ. 2554 ให้เป็นไปตามหลักเกณฑ์ในวรรคสอง(1) การแนะนําการลงทุนด้านตลาดทุน ในกรณีที่บุคคลนั้นได้รับความเห็นชอบให้เป็นทั้งผู้ติดต่อกับผู้ลงทุนประเภท ข และผู้ติดต่อกับผู้ลงทุนในสัญญาซื้อขายล่วงหน้าประเภท ข (2) การแนะนําการลงทุนด้านหลักทรัพย์ ในกรณีที่บุคคลนั้นได้รับความเห็นชอบให้เป็นผู้ติดต่อกับผู้ลงทุนประเภท ข(3) การแนะนําการลงทุนด้านสัญญาซื้อขายล่วงหน้า ในกรณีที่บุคคลนั้นได้รับความเห็นชอบให้เป็นผู้ติดต่อกับผู้ลงทุนในสัญญาซื้อขายล่วงหน้า ประเภท ขบุคคลที่ได้รับความเห็นชอบเป็นผู้ติดต่อกับผู้ลงทุนตามวรรคหนึ่งที่อายุการให้ความเห็นชอบจะสิ้นสุดลง ณ วันที่ 31 ธันวาคม พ.ศ. 2554 ให้ถือว่าได้รับความเห็นชอบตามหลักเกณฑ์ในวรรคหนึ่ง เมื่อปรากฏข้อเท็จจริงว่าบุคคลดังกล่าวได้ยื่นคําขอต่ออายุการให้ความเห็นชอบตามหลักเกณฑ์ที่กําหนดในประกาศที่ สข. 49/2552 หรือประกาศที่ สข. 50/2552 แล้วแต่กรณี แล้ว การให้ความเห็นชอบตามวรรคหนึ่งและวรรคสอง ให้สิ้นสุดลงตามอายุการให้ความเห็นชอบเป็นผู้ติดต่อกับผู้ลงทุนที่เหลืออยู่ และให้บุคคลดังกล่าวปฏิบัติตามหลักเกณฑ์ที่กําหนดในประกาศนี้ข้อ ๒๖ บุคคลที่ได้รับความเห็นชอบเป็นผู้ติดต่อกับผู้ลงทุนประเภท ข ที่ปฏิบัติหน้าที่จํากัดเฉพาะหน่วยลงทุนของกองทุนรวมอีทีเอฟทองคํา หรือผู้ติดต่อกับผู้ลงทุนในสัญญาซื้อขายล่วงหน้าประเภท ข ที่ปฏิบัติหน้าที่จํากัดเฉพาะสัญญาซื้อขายล่วงหน้าที่เกี่ยวกับโลหะมีค่า อยู่ก่อนแล้ววันที่ประกาศนี้ใช้บังคับ ให้ถือว่าได้รับความเห็นชอบให้ปฏิบัติหน้าที่แนะนําการลงทุนด้านโลหะมีค่า เว้นแต่เป็นกรณีที่อายุการให้ความเห็นชอบเป็นผู้ติดต่อกับผู้ลงทุนดังกล่าวจะสิ้นสุดลง ณ วันที่31 ธันวาคม พ.ศ. 2554 ให้เป็นไปตามหลักเกณฑ์ในวรรคสองในกรณีผู้ติดต่อกับผู้ลงทุนตามวรรคหนึ่งที่การให้ความเห็นชอบจะสิ้นสุดลงในวันที่ 31 ธันวาคม พ.ศ. 2554 ให้ถือว่าได้รับความเห็นชอบตามหลักเกณฑ์ในวรรคหนึ่ง ต่อเมื่อปรากฏข้อเท็จจริงว่าบุคคลดังกล่าวได้ยื่นคําขอต่ออายุการให้ความเห็นชอบตามหลักเกณฑ์ที่กําหนดในประกาศที่ สข. 49/2552 หรือประกาศที่ สข. 50/2552 แล้วแต่กรณี แล้ว ให้บุคคลตามวรรคหนึ่งและวรรคสองเข้ารับการอบรมหลักสูตรทบทวนความรู้ (refresher course) เกี่ยวกับความรู้และกฎระเบียบที่เกี่ยวข้อง อย่างน้อยหกชั่วโมงภายในสามเดือนนับแต่วันที่ประกาศนี้มีผลใช้บังคับ และในกรณีที่บุคคลดังกล่าวไม่เข้ารับการอบรม ให้การให้ความเห็นชอบเป็นผู้แนะนําการลงทุนด้านโลหะมีค่าเป็นอันสิ้นสุดลงการให้ความเห็นชอบตามวรรคหนึ่งและวรรคสอง ให้สิ้นสุดลงตามอายุการให้ความเห็นชอบเป็นผู้ติดต่อกับผู้ลงทุนที่เหลืออยู่ และให้บุคคลดังกล่าวปฏิบัติตามหลักเกณฑ์ที่กําหนดในประกาศนี้ข้อ ๒๗ ให้ผู้ประกอบธุรกิจที่ได้รับยกเว้นการจัดให้มีบุคลากรที่ได้รับความเห็นชอบจากสํานักงานในการติดต่อ ชักชวน หรือให้คําแนะนําการลงทุนในหลักทรัพย์หรือสัญญาซื้อขายล่วงหน้าต่อผู้ลงทุนสถาบันตามประกาศคณะกรรมการกํากับตลาดทุนเกี่ยวกับหลักเกณฑ์การประกอบธุรกิจหลักทรัพย์ตามพระราชบัญญัติหลักทรัพย์และตลาดหลักทรัพย์ พ.ศ. 2535 หรือธุรกิจสัญญาซื้อขายล่วงหน้าตามพระราชบัญญัติสัญญาซื้อขายล่วงหน้า พ.ศ. 2546 ได้รับยกเว้นการจัดให้มีบุคลากรดังกล่าวสําหรับการปฏิบัติหน้าที่ตามข้อ 7 (2) ต่อไปจนถึงวันที่ 30 มิถุนายน พ.ศ. 2555ข้อ ๒๘ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออก วางแนวปฏิบัติ ตามประกาศที่ สข. 49/2552 และประกาศที่ สข. 50/2552 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะมีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ ๒๙ ในกรณีที่ประกาศฉบับอื่นใดที่อ้างอิงถึงผู้ติดต่อกับผู้ลงทุน ให้การอ้างอิงดังกล่าวหมายถึงการอ้างอิงดังต่อไปนี้(1) ผู้ติดต่อกับผู้ลงทุนที่ทําหน้าที่วิเคราะห์คุณค่าหรือความเหมาะสมในซื้อขายหรือลงทุนในหลักทรัพย์หรือสัญญาซื้อขายล่วงหน้า ให้หมายความถึงบุคคลที่สามารถวิเคราะห์การลงทุนตามประกาศนี้(2) ผู้ติดต่อกับผู้ลงทุนที่ทําหน้าที่ติดต่อ ชักชวน ให้คําแนะนํา หรือวางแผนการลงทุนในหลักทรัพย์หรือสัญญาซื้อขายล่วงหน้า โดยไม่สามารถทําการวิเคราะห์คุณค่าหรือความเหมาะสมในการซื้อขายหรือลงทุนได้ ให้หมายความถึงบุคคลที่สามารถแนะนําการลงทุนตามประกาศนี้ข้อ ๓๐ ในกรณีที่มีประกาศฉบับอื่นใดที่อ้างอิงประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้ติดต่อกับผู้ลงทุน และมาตรฐานการปฏิบัติงาน และประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้ติดต่อกับผู้ลงทุนในสัญญาซื้อขายล่วงหน้า และมาตรฐานการปฏิบัติงาน ให้การอ้างอิงดังกล่าวหมายถึงการอ้างอิงประกาศฉบับนี้ผู้มีอํานาจลงนาม - ประกาศ ณ วันที่ 18 มกราคม พ.ศ. 2555 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน